Madagaskar 2

***Madagaskar 2*** er en animasjonsfilm fra 2008, og er oppfølgeren til *[[Madagaskar (film)|Madagaskar]]* fra 2005. Filmen ble produsert av Dreamworks. Blant de originale amerikanske stemmene i filmen er Ben Stiller, Chris Rock, David Schwimmer, Jada Pinkett Smith, Sacha Baron Cohen, Cedric the Entertainer, Andy Richter, Bernie Mac, og will.i.am. Filmen er selskap av Paramount Pictures og utgitt den 7. november 2008 i USA.

## Sammendrag
I Afrika forsøker løven Zuba å lære sønnen Alakay hvordan han kan slåss, men løveungen er langt mer interessert i å danse. Den rivaliserende løven Makunga utfordrer Zuba for tittelen alfa-løve, og under deres kamp blir Alakay tatt til fange av krypskyttere. Under transport til USA blir kassen som inneholder Alakay faller i havet og driver til New York City, hvor han får navnet til Alex og vokser opp i dyreparken i Central Park blant annet sammen med en zebra som heter Marty, en sjiraff som heter Melman og flodhesten Gloria.

Flere år senere har Alex, Marty, Melman, Gloria, pingvinene Skipper, Kowalski, Rico og Private, og sjimpansene Mason og Phil vært på Madagaskar, og er på vei tilbake til New York om bord i et fly ledsaget av lemurene ulian, Maurice og Mort. Men flyet går tom for drivstoff og krasjer i det kontinentale Afrika. Dyrene befinner seg ved et vannhull på et naturreservat, og blir glade over å møte andre skapninger av artene deres. Alex blir gjenforent med foreldrene sine og imponerer dem med historier om hans status som "kongen av New York"

Marty blir medlem av en flokk andre sebraer. Melman, en hypokonder, er bekymret for at reservatet ikke har noen leger, så de andre sjiraffene utnevner ham til en heksedoktor. På jakt etter romantikk, tiltrekker Gloria seg oppmerksomheten til den mannlige flodhesten Moto Moto. I mellomtiden forsøker pingvinene å reparere flyet, assistert av en rekke sjimpanser. De stjeler kjøretøy fra flere New Yorkere som er på safari og bruker kjøretøy-delene som deler til flyet deres. Nana, en tøff gammel kvinne tar kontroll over de strandede turistene, og hjelper dem å overleve i villmarken. For å fjerne Zuba som alfa-løve og flokkens leder, insisterer Makunga på at Alex skal delta i en kamp mot en annen løve - noe som resulterer i Alex sitt ydmykende nederlag. Dagen etter får alle dyrene panikk når vannhullet har tørket vekk. Alex og Marty oppdager at alle de strandede turistene fra New York har bygget en leir og de har ødelagt elven som sørget for vann til vannhullet deres, og Alex blir tatt til fange av dem.

## Rolleliste (engelsk)

### Stemmeskuespillere i originalversjonen
* Ben Stiller som Alex
* Chris Rock som Marty
* David Schwimmer som Melman
* Jada Pinkett Smith som Gloria
* Sacha Baron Cohen som Kong Julien
* Cedric the Entertainer som Maurice
* Andy Richter som Mort
* Bernie Mac som Zuba
* Alec Baldwin som Makunga
* Sherri Shepherd som Florrie
* will.i.am som Moto Moto
* Elisa Gabrielli som Nana
* Tom McGrath som Skipper
* Chris Miller som Kowalski
* Christopher Knights som Menig
* John DiMaggio som Rico
* Conrad Vernon som Mason

### Norske stemmer
* Christoffer Staib som Alex
* Nils Ole Oftebro som Zuba
* Dennis Storhøi som Makunga
* Nils Jørgen Kaalstad som Moto Moto
* Kari Simonsen som Nana
* Anders Hatlo som Skipper
* Hauk Heyerdahl som Kowalski
* Duc Mai-The som Menig
* Knut Joner som Rico
* Jan Gunnar Røise som Marty
* Bård Tufte Johansen som Melman
* Ida Lind som Gloria
* Robert Stoltenberg som Kong Julien
* Johannes Joner som Maurice og Mort
* Per Frisch som Mason og Jeger #1
* Liv Bernhoft Osa som Florrie
* Pål B. Obrestad som Jeger #2
* Josef Georg Jønnum Røise som Alex som liten
* Bibbi Joner som Gloria som liten
* Mathias Alexander Keilhau Storhøi som Marty som liten
* Zacharias Tufte Halkjelsvik som Melman som liten
* Kaja Henstein som Timo

## Eksterne lenker
* 
*